Ditlhopho tsa sechaba di tshwerwe ka kgwedi ya Phalane e tlhola lesome le borataro 2009. E ne e le ditlhopho tsa bolesome tsa sechaba di tshwarwa morago ga Botswana a tsaya boipuso ka 1966. Palamente ya Botswana e na le ditilo di le masome marataro le motso, mo go tsone ba le masome matlhano le bosupa ba ba tlhophiwa ke sechaba go ya ka dikgaolo tse di emelwang ke mopalamente a le mongwe, se se reela gore gore go na le dikgaolo tsa botlhophi dile masome matlhano le bosupa, nngwe le nngwe ya tsone e itlhophela mopalamente a le mongwe. Ditilo tse nne tse tsone, mapalamente a a itlhophetsweng ba tlhopa gore ke bomang ba ba tla a di tlatsang. Kwa ntle ga palamente, Batswana gape ba tlhopha makhanselara.